Friaha is im vasumpftn Gebiet zwischn Kleinostheim und Dettingen, des zum Tei unta Londschoftsschutz steht, zeidweis da Main gflossn. Duach a vaheernde Iwaschwemmung 1342 is do a See zruckbliem, der zwischn am Dettinger Lindig und de Beag bis zum Ofong vo da Rückersbacher Schlucht greicht hod. Da See woar in Londkoartn vo 1680 und 1728 no eihzeichnt. Heit is des Gebiet vom friahan Maintoi unbewoidt und no guat z eakenna. Duach dieses schwere Houchwossa soin aa Tei vom heit nimma bstehandn Doaf Bruchhausen zasteat worn sei.